**Pakuotės lapelis: informacija vartotojui**

**Citocartin40/0,005 mg/ml injekcinis tirpalas**

**Citocartin 40/0,01 mg/ml injekcinis tirpalas**

Artikaino hidrochloridas/Epinefrinas

**Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.**

* Neišmeskite šio lapelio, nes vėl gali prireikti jį perskaityti.
* Jeigu kiltų daugiau klausimų, kreipkitės į gydytoją arba vaistininką.
* Šis vaistas skirtas tik Jums, todėl kitiems žmonėms jo duoti negalima. Vaistas gali jiems

pakenkti (net tiems, kurių ligos požymiai yra tokie patys kaip Jūsų).

* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į

gydytoją arba vaistininką. Žr. 4 skyrių.

**Apie ką rašoma šiame lapelyje?**

1. Kas yra Citocartin ir kam jis vartojamas

2. Kas žinotina prieš vartojant Citocartin

3. Kaip vartoti Citocartin

4. Galimas šalutinis poveikis

5. Kaip laikyti Citocartin

6. Pakuotės turinys ir kita informacija

**1. Kas yra Citocartin ir kam jis vartojamas**

Citocartin vartojamas odontologijoje nervinio rezginio, nervinio kamieno arba vietinei infiltracinei anestezijai:

*Citocartin40/0,005 mg/ml injekcinis tirpalas*. Kai atliekamos įprastinės operacijos, pvz., traukiant vieną ar kelis dantis, ruošiant danties ertmes ir šlifuojant dantį prieš uždedant vainikėlį (ypač tinka išsekusiems pacientams);

*Citocartin 40/0,01 mg/ml injekcinis tirpalas*. Kai atliekamos didesnės chirurginės operacijos: operuojant gleivinę, kaulus ir danties pulpą, pvz., ekstirpacijos ar amputacijos metu, kai reikalinga stipresnė išemija. Kai atliekamos ilgai trunkančios operacijos, pvz., *Caldwell-Luc's* operacija ir gleivinės ir dantenų operacijos, perkutaninė osteosintezė, cistektomija, taip pat sudėtingais danties ertmių ruošimo ir danties šlifavimo prieš uždedant vainikėlį atvejais.

**2. Kas žinotina prieš vartojant Citocartin**

**Citocartin vartoti negalima:**

- jeigu yra padidėjęs jautrumas (alergija) artikainui, epinefrinui arba bet kuriai pagalbinei šio vaisto medžiagai (jos išvardytos 6 skyriuje);

- jeigu pacientas jaunesnis negu 4 metų amžiaus.

*Dėl sudėtyje esančio lokalaus poveikio anestetiko artikaino*

* Sunkus impulso laidumo sutrikimas širdies raumens ląstelėse (II ir III laipsnio AV blokada, išreikšta bradikardija).
* Ūminis dekompensuotas širdies nepakankamumas (ūminis širdies veiklos sumažėjimas).
* Sunki hipotenzija (labai žemas kraujo spaudimas).
* Plazmos cholinesterazės aktyvumo nepakankamumas (cholinesterazė – natūraliai organizme cirkuliuojanti cheminė medžiaga).
* Polinkis į kraujavimą – ypač taikant laidinę nejautrą.

Dėl sudėtyje esančio kraujagysles sutraukiančio adrenalino

* Jei yra nestabilioji krūtinės angina (spaudimas už krūtinkaulio).
* Jei neseniai ištiko miokardo infarktas (kurios nors širdies raumens srities apmirimas).
* Jei neseniai buvo atlikta apvadinė vainikinių arterijų šuntavimo operacija (širdies chirurginė operacija).
* Jei yra sunkiai gydoma aritmija (įprastinio širdies ritmo sutrikimas) ir paroksizminė tachikardija (staigus širdies susitraukimų dažnio padidėjimas) arba nuolatinė tachiaritmija (labai greitas, nereguliarus širdies plakimas).
* Jei yra negydyta ar nekontroliuojama sunkia hipertenzija (aukštas kraujo spaudimas).
* Jei yra negydytas ar nekontroliuojamas sunkus stazininis širdies nepakankamumas (širdies darbo nepakankamumas).
* Kartu su monoaminooksidazės (MAO) inhibitoriais ar tricikliais antidepresantais (vaistai depresijai gydyti) (žr. skyrių „Kiti vaistai ir Citokartin“).

**Sudėtyje yra natrio sulfito (E221)**. Retais atvejais gali sukelti sunkių padidėjusio jautrumo reakcijų ir bronchų spazmą.

**Įspėjimai ir atsargumo priemonės**

Specialių atsargumo priemonių reikia, jeigu Jūs sergate*:*

* sunkiu inkstų funkcijos sutrikimu;
* krūtinės angina (skausmas už krūtinkaulio) (žr. skyrius „Kaip vartoti Citocartin“ ir „Citokartin vartoti negalima”);
* arterioskleroze (kraujagyslių sklerozė);
* esant žymiai sutrikusiam kraujo krešėjimui (žr. skyrių „Kiti vaistai ir Citocartin”);
* tirotoksikoze (sindromas, sukeltas per didelio skydliaukės hormonų kiekio kraujyje);
* uždarojo kampo glaukoma (būklė, kai dėl per didelio spaudimo akies viduje blogėja regėjimas);
* cukriniu diabetu (liga, kai dėl kasos hormono insulino trūkumo organizme nėra pakankamai oksiduojama gliukozė);
* plaučių ligomis, ypač alergine bronchų astma;
* feochromocitoma (antinksčių liaukos navikas).

Injekcijos į uždegimo apimtą sritį turėtų būti vengiama dėl sumažėjusio artikaino įsiskverbimo į uždegimo apimtus audinius.

Atsitiktinė injekcija gali sukelti traukulių, vėliau gali įvykti centrinės nervų sistemos, širdies ir kvėpavimo sistemų veiklos sustojimas. Neatidėliotinam panaudojimui reikia turėti reanimacinę įrangą, deguonies ir kitų reanimacijai skirtų vaistų.

Kadangi amidų tipo lokalaus poveikio anestetikai yra irgi metabolizuojami kepenyse, Citocartinreikia atsargiai vartoti pacientams, sergantiems kepenų ligomis. Pacientams, sergantiems sunkiomis kepenų ligomis, yra didesnė rizika, kad susidarys toksinė vaisto koncentracija plazmoje.

Vaistą reikia atsargiai vartoti pacientams, kurių širdies ir kraujagyslių funkcija yra sutrikusi, kadangi jų gebėjimas kompensuoti funkcinius pokyčius, susijusius su šių vaistų sukeliamu impulsų perdavimo sulėtėjimu A‑V jungtyje, yra mažesnis.

Vaistą reikia atsargiai vartoti pacientams, sergantiems epilepsija (smegenų funkcijos sutrikimas, pasireiškiantis besikartojančiais traukulių priepuoliais).

Reikia atsiminti, kad ligoniams, kurie gydomi kraujo krešėjimą slopinančiais vaistais (vaistais, kurie mažina kraujo krešėjimą, pvz., heparinu ar acetilsalicilo rūgštimi), yra padidėjęs polinkis kraujavimui, todėl kraujagyslės pradūrimas leidžiant lokalaus poveikio anestetiką gali sukelti sunkų kraujavimą (žr. skyrių „Kiti vaistai ir Citocartin”).

Reikia vengti atsitiktinio vaisto suleidimo į kraujagyslę (žr. skyrių „Kaip vartoti Citocartin”).

Dėl mažesnio kraujo pritekėjimo į pulpos audinį, kurį sąlygoja vaisto sudėtyje esantis epinefrinas, ruošiant ertmes ir dantų vainikus, yra rizika nepastebėti atviros pulpos.

*Pacientai, vartojantys fenotiazinų (vaistų, vartojamų sunkioms psichinėms ligoms gydyti)*

Fenotiazinai gali sumažinti ar panaikinti kraujagysles sutraukiantį adrenalino poveikį. Paprastai reikia vengti šių vaistų vartoti kartu. Tais atvejais, kai vaistų būtina vartoti kartu, reikia kruopščiai stebėti paciento būklę.

*Pacientai, vartojantys beta-blokatorių (vaistai vartojami aukštam kraujo spaudimui mažinti)*

Vartojant kartu beta‑blokatorių dėl anestetiko sudėtyje esančio adrenalino gali padidėti kraujo spaudimas (žr. skyrių „Kiti vaistai ir Citocartin”).

**Kiti vaistai ir Citocartin**

Jeigu vartojate arba neseniai vartojote kitų vaistų arba dėl to nesate tikri, pasakykite gydytojui arba vaistininkui.

* Simpatomimetinį epinefrino poveikį gali sustiprinti kartu skiriami MAO inhibitoriai arba tricikliai antidepresantai (vaistai depresijai gydyti) (žr. skyrių „Citocartin vartoti negalima”).
* Epinefrinas gali slopinti insulino išsiskyrimą kasoje ir tuo sumažinti geriamųjų vaistų nuo diabeto poveikį (vaistai cukriniam diabetui gydyti).
* Jeigu kartu yra skiriama beta‑receptorių blokatorių (vaistai aukštam kraujo spaudimui gydyti), dėl Citocartinsudėtyje esančio adrenalino gali padidėti kraujo spaudimas.
* Kai kurie inhaliuojamajai narkozei sukelti skiriami vaistai (slopinantys jutimus), pvz., halotanas, gali įjautrinti širdį katecholaminams. Todėl paskyrus Citocartingali pasireikšti aritmijos.

Reikia atminti, kad gydant kraujo krešėjimą slopinančiais vaistais polinkis kraujavimui yra padidėjęs (žr. skyrių „Įspėjimai ir atsargumo priemonės”).

**Nėštumo ir žindymo laikotarpis**

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Citocarton nėštumo ir žindymo laikotarpiu vartoti draudžiama.

**Vairavimas ir mechanizmų valdymas**

Nors atliekant kelis tyrimus nestebėta normalios pacientų reakcijos pablogėjimo, gydytojas turi pagalvoti apie galimą saugumo sumažėjimą vairuojantiems transporto priemones ir dirbantiems su mechanizmais. Po injekcijos pacientai turėtų pasilikti odontologinėje įstaigoje mažiausiai 30 minučių.

**Citocartin sudėtyje yra natrio metabisulfito (E223)**

Ši medžiaga gali sukelti alerginę reakciją ir sunkų astmos priepuolį jautriems asmenims, ypač sergantiems astma.

**3. Kaip vartoti Citocartin**

Visuomet reikia vartoti mažiausią tirpalo kiekį, sukeliantį efektyvų skausmo malšinamąjį poveikį.

Įprastai viršutinio lanko dantų ekstrakcijai, kai nėra uždegimo, paprastai pakanka į prieangio skliautą ties kiekvienu dantimi sušvirkšti po 1,7 ml (visą užtaisą) Citocartin40/0,005 mg/ml injekcinio tirpalo arba Citocartin 40/0,01 mg/ml injekcinio tirpalo. Išimtinais atvejais, siekiant išvengti skausmingos injekcijos į gomurį, gali prireikti antrą kartą sušvirkšti 1‑1,7 ml tirpalo. Kai reikia atlikti gomurio inciziją ar jį siūti, pakanka kiekvieną kartą sušvirkšti tik po 0,1 ml vaisto. Kai reikia ištraukti kelis gretimus dantis, injekcijų į burnos prieangį galima atlikti mažiau.

Nekomplikuotai apatinių kaplių ekstrakcijai pakanka rezginio anestezijos (t.y. kamienų anestezija nėra būtina), kiekvienam dančiui sušvirkščiant po 1,7 ml Citocartin40/0,005 mg/ml injekcinio tirpalo arba Citocartin 40/0,01 mg/ml injekcinio tirpalo. Tačiau, jei nuskausminimo nepakanka, rekomenduojama papildomai sušvirkšti 1‑1,7 ml tirpalo į burnos prieangį. Paprastai nepatartina vaisto švirkšti į apatinio žandikaulio angą (*foramen mandibulare*), išskyrus tuos atvejus, kai nepavyksta pasiekti visiško nuskausminimo.

Ruošiant ertmes ir šlifuojant dantis prieš uždedant vainikėlį, išskyrus krūminių dantų gydymą, rekomenduojama, priklausomai nuo operacijos trukmės ir sudėtingumo, į burnos prieangį ties kiekvienu dantimi sušvirkšti po 0,5‑1,7 ml Citocartin40/0,005 mg/ml injekcinio tirpalo.

Chirurginių operacijų metu rekomenduojama vartoti Citocartin 40/0,01 mg/ml injekcinio tirpalo. Jo dozės parenkamos atsižvelgiant į operacijos sudėtingumą ir trukmę.

**Vartojimas vaikams ir paaugliams**

Vaikams, kurių kūno masė yra apie 20‑30 kg, paprastai pakanka 0,25‑1 ml vaisto, 30‑45 kg sveriantiems vaikams – 0,5‑2 ml.

Citocartin draudžiama vartoti jaunesniems nei 4 metų amžiaus vaikams.

*Senyvi pacientai*

Senyvo amžiaus pacientams, dėl sulėtėjusios medžiagų apykaitos ir mažesnio pasiskirstymo tūrio, Citocartinkoncentracija plazmoje gali padidėti. Citocartinkaupimosi rizika dažniausiai gali pasireikšti dėl pakartotino jo vartojimo (vėlesnių injekcijų).

*Pacientai, kurių inkstų ir (arba) kepenų veikla sutrikusi*

Panašus poveikis gali pasireikšti esant prastai bendrai paciento būklei bei sunkiam kepenų ar inkstų funkcijos sutrikimui (taip pat žr. skyrių „Įspėjimai ir atsargumo priemonės”). Visais šiais atvejais rekomenduojama vartoti mažesnę vaisto dozę (mažiausią dozę, sukeliančią pakankamą nejautrą).

Pacientams, sergantiems tam tikromis ligomis (krūtinės angina [skausmas už krūtinkaulio], arterioskleroze [arterijų elastingumo sumažėjimas]), taip pat reikia sumažintiCitocartin dozę (taip pat žr. skyrių „Įspėjimai ir atsargumo priemonės”).

*Didžiausia rekomenduojama dozė*

*Suaugusiems žmonėms:*

Didžiausia artikaino dozė sveikiems suaugusiems žmonėms yra 7 mg/kg kūno svorio (500 mg 70 kg sveriančiam asmeniui), tai atitinka 12,5 ml Ubistesin.

didžiausia dozė yra 0,175 ml tirpalo /kg kūno svorio.

*Vaikams:*

Injekuojamo vaisto kiekis turi būti nustatomas pagal vaiko amžių ir svorį bei operacijos apimtį. Negalima viršyti 7 mg artikaino /kg kūno svorio vaisto dozės (0,175 ml Citocartin /kg kūno svorio)*.*

*Vartojimo metodas*

Injekuoti į audinius infiltruojant nervų galūnėles ir nervų šakas (audinių infiltracija), arba šalia nervinių kamienų ar dantų nervų (nervo blokada).

VARTOJAMAS TIK DANTŲ ANESTEZIJAI.

Siekiant išvengti atsitiktinio vaisto injekavimo į kraujagyslę, aspiracijos kontrolę reikia atlikti mažiausiai dviejose plokštumose (pasukant adatą 180° kampu), kadangi tik patraukus švirkšto stūmoklį ir negavus kraujo dar negalima atmesti atsitiktinio ir nepastebėto adatos patekimo į kraujagyslę.

Vaistą reikia leisti ne greičiau kaip 0,5 ml per 15 s, t. y. 1 užtaisą per minutę.

Didelių sisteminio pobūdžio reakcijų, kurias gali sukelti atsitiktinis vaisto suleidimas į kraujagyslę, daugeliu atvejų galima išvengti laikantis tam tikros injekcijos technikos: po aspiracijos lėtai suleisti 0,1‑0,2 ml vaisto ir ne anksčiau, kaip praėjus 20‑30 sekundžių, lėtai suleisti likusį vaistą.

Vaisto iš pradėto užtaiso negalima injekuoti kitam pacientui.

Vaisto likučius reikia sunaikinti.

**Ką daryti pavartojus per didelę Citocartin dozę?**

*Simptomai, sukelti veikliosios medžiagos artikaino*:

Lengvi nervų sistemos sutrikimų simptomai yra metalo skonis burnoje, spengimas ausyse, galvos svaigimas, pykinimas, vėmimas, neramumas, nerimas, pradžioje – padažnėjęs kvėpavimo dažnis. Sunkesni simptomai yra mieguistumas, sąmonės sutrikimas, tremoras (ritmiški besikaitaliojantys judesiai), raumenų traukuliai, toniniai ir kloniniai traukuliai, koma bei centrinis kvėpavimo paralyžius (sunkus kvėpavimo sutrikimas).

Sunkios šalutinės kraujagyslinės reakcijos pasireiškia kraujospūdžio kritimu, širdies laidumo sutrikimu, bradikardija (retas širdies susitraukimų dažnis), širdies sustojimu.

*Simptomai, sukelti kraujagysles sutraukiančio adrenalino:*

Širdies kraujagyslių sistemos simptomai: karščio pylimas, prakaitavimas, širdies dažnio padidėjimas, migrenos tipo galvos skausmas, kraujo spaudimo padidėjimas, krūtinės anginos simptomai (skausmas už krūtinkaulio), tachikardija (pagreitėjęs širdies susitraukimų dažnis), tachikardiniai ritmo sutrikimai (nereguliari ir pagreitėjusi širdies veikla), širdies sustojimas.

Pasireiškus kelioms komplikacijoms arba šalutiniam poveikiui gali būti maskuojamas klinikinis vaizdas.

**4. Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nepageidaujamo poveikio dažnis apibūdinamas taip:

|  |
| --- |
| Labai dažnas (≥ 1/10) |
| Dažnas (≥ 1/100 iki < 1/10) |
| Nedažnas (≥ 1/1,000 iki < 1/100) |
| Retas (≥ 1/10,000 iki < 1/1,000) |
| Labai retas (< 1/10,000) |
| Nežinomas (negali būti apskaičiuotas pagal turimus duomenis) |

Šalutinis vaisto poveikis (rodantis labai didelę lokalaus poveikio anestetiko koncentraciją kraujyje) gali pasireikšti arba iš karto, atsitiktinai sušvirkštus vaisto į kraujagyslę, ar padidėjus vaisto absorbcijai, pvz., esant audinio, į kurį švirkščiamas vaistas, uždegimui arba ypač gerai jo vaskuliarizacijai, arba vėliau dėl tikrojo vaisto perdozavimo (jeigu buvo suleista per daug anestetiko tirpalo). Pastaruoju atveju šalutinis vaisto poveikis pasireiškia centrinės nervų sistemos pažeidimo simptomais ir (arba) kraujagyslinėmis reakcijomis.

*Dėl lokalaus poveikio anestetiko sudėtinės dalies artikaino gali pasireikšti šie šalutiniai poveikiai.*

*Širdies ir kraujagyslių sistemos sutrikimai*

*Retas.* Širdies ritmo sulėtėjimas, hipotenzija (žemas kraujo spaudimas).

Kraujo spaudimo kritimas, širdies laidumo sutrikimas, bradikardija (retas širdies susitraukimų dažnis), asistolija, širdies veiklos sustojimas.

*Nervų sistemos sutrikimai*

*Retas.* Metalo skonis burnoje, spengimas ausyse, galvos svaigimas, pykinimas, vėmimas, neramumas, nerimas, žiovavimas, drebulys, nervingumas, nistagmas (trūkčiojantys akių obuolių judesiai), logorėja (nenutrūkstamas šnekėjimas), galvos skausmas, padažnėjęs kvėpavimas, lūpų, liežuvio arba jų abiejų parestezijos (jautrumo sumažėjimas, deginimas, dilgčiojimas).

Pasireiškus šiems simptomams reikia greitai imtis koreguojamųjų priemonių, kad būtų išvengta būklės blogėjimo.

Būklei blogėjant, gali pasireikšti mieguistumas, sąmonės netekimas, tremoras (ritmiški, besikaitaliojantys judesiai), raumenų traukuliai, toniniai‑kloniniai traukuliai, koma bei centrinis kvėpavimo paralyžius (sunkus kvėpavimo sutrikimas).

*Kvėpavimo sistemos, krūtinės ląstos ir tarpusienio sutrikimai*

*Retas.* Padažnėjęs kvėpavimas, vėliau – sulėtėjęs, net iki kvėpavimo sustojimo.

*Imuninės sistemos sutrikimai*

*Labai retas.* Padidėjęs organizmo jautrumas artikainui gali pasireikšti bėrimu, niežtinčia edema, niežuliu, eritema (odos paraudimas), taip pat pykinimu, vėmimu, švokštimu ar anafilaksija. Buvo stebėtas kryžminis reaktyvumas artikainui pacientui su uždelsto tipo padidėjusiu organizmo jautrumu prilokainui.

Paprastai pacientams, kuriems pasireiškia padidėjusio jautrumo reakcijos artikainui ar kitiems amidams, tolesnėms procedūroms reikia skirti esterio grupės lokalaus poveikio anestetiko.

Vartojant dideles artikaino dozes gali pasireikšti methemoglobinemija (chemiškai pakitęs raudonasis kraujo pigmentas) pacientams, kuriems yra besimptomė methemoglobinemija.

*Dėl sudėtyje esančios kraujagysles sutraukiančios medžiagos epinefrino, vartojant vaisto gali pasireikšti šie šalutiniai poveikiai*

*Širdies ir kraujagyslių sistemos sutrikimai*

*Retas.* Karščio pojūtis, prakaitavimas, širdies susitraukimų dažnio padidėjimas, migrenos tipo galvos skausmas, kraujo spaudimo padidėjimas, krūtinės anginos simptomai (skausmas už krūtinkaulio), tachikardija (pagreitėjęs širdies susitraukimų dažnis), tachikardiniai ritmo sutrikimai (nereguliari ir pagreitėjusi širdies veikla) ir širdies sustojimas, taip pat ūmus skydliaukės pabrinkimas.

*Šalutinis poveikis, galintis pasireikšti dėl vaisto sudėtyje esančios pagalbinės medžiagos sulfito.*

Imuninės sistemos sutrikimai

*Labai retas.* Kai kuriems ligoniams, ypač sergantiems bronchų astma, sulfitas gali sukelti alergines ar padidėjusio jautrumo reakcijas, kurios gali pasireikšti vėmimu, viduriavimu, dusuliu (švokštimu), ūmiu bronchų astmos priepuoliu, dezorientacija bei šoku.

*Dėl lokalaus poveikio anestetiko sudedamųjų dalių artikaino ir adrenalino gali pasireikšti šie šalutiniai poveikiai.*

Nervų sistemos sutrikimai

Aprašytas po 2 savaičių po artikaino ir epinefrino vartojimo susiformavęs veidinio nervo paralyžius. Praėjus 6 mėnesiams paralyžius dar išliko.

Pasireiškus kelioms komplikacijoms arba šalutiniam poveikiui gali būti maskuojamas klinikinis vaizdas.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti Citocartin**

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 °C temperatūroje.

Užtaisą laikyti išorinėje dėžutėje, kad preparatas būtų apsaugotas nuo šviesos.

Ant kartoninės dėžutės ir užtaiso po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

Citocartin sudėtis

* Veikliosios medžiagos yra artikaino hidrochloridas ir epinefrinas (bitartrato pavidalu).

1 ml injekcinio tirpalo yra 40 mg artikaino hidrochlorido ir 0,005 mg arba 0,01 mg epinefrino (bitartrato pavidalu).

Pagalbinės medžiagos yra natrio chloridas, natrio metabisulfitas (E223), injekcinis vanduo.

Citocartin išvaizda ir kiekis pakuotėje

Sterilus, skaidrus ir bespalvis vandeninis tirpalas.

50 užtaisų po 1,7 ml injekcinio tirpalo kartoninėje dėžutėje.

Registruotojas ir gamintojas

*Registruotojas*

MOLTENI DENTAL s.r.l.

Via I. Barontini 8, Località Granatieri 50018 Scandicci (Florence)

Italija

*Gamintojas*

LABORATORIOS NORMON S.A.

Ronda de Valdecarrizo, 6 - 28760, Tres Cantos, Madrid

Ispanija

Jeigu apie šį vaistą norite sužinoti daugiau, kreipkitės į vietinį registruotojo atstovą.

Analizė, UAB
Studentu Str. 9 Akademija
LT-53361 Kaunas

Phone: +370-37 337 450
Mobile: +370-68 880 857
Fax: +370-37 337 450
e-mail: pilenuspc@takas.lt

**Šis pakuotės lapelis paskutinį kartą peržiūrėtas 2016-07-14**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje<http://www.vvkt.lt/>.